Diari Oficial de la Generalitat Valenciana


Sumari del DOGV 5892, del 13-11-2008 (2008/13789)

Informació pública de l'aprovació definitiva de la modificació de les ordenances del PGOU.
------------------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13801


Data del document
:   04-11-2008

Organisme emissor
:   Ajuntament de Soneja

Tipus de document
:   Informació Pública

Descriptors 

:   * Soneja
    * pla d'urbanisme
    * administració local

Informació pública de l'aprovació definitiva de la modificació de les ordenances del PGOU. [2008/13182]  
L'Ajuntament en Ple, en sessió de data 1 de juliol de 2008, va adoptar acord pel qual s'aprova definitivament la modificació puntual de les ordenances del Pla General d'Ordenació Urbana de Soneja, que en extracte diu:  
«15. Aprovació definitiva de la modificació d'ordenances del PGOU.  
El Ple de la corporació, en sessió celebrada el dia 27.03.2008, va acordar exposar al públic la modificació puntual de les ordenances del Pla General d'Ordenació Urbana de Soneja, per un termini d'un mes, per mitjà d'anuncis que van aparéixer publicats en el periòdic Mediterráneo de Castelló de data 15.04.2008 i en el Diari Oficial de la Comunitat Valenciana núm. 5762, de data 14.05.2008.  
Vist que durant el període d'informació pública no s'han presentat al·legacions.  
/.../  
Vist l'informe de l'arquitecte municipal de data 19.06.2008.  
Vist l'informe de Secretaria de data 26.06.2008.  
Atés el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
De conformitat amb el que establixen els articles 87, 91 i 94.1 de la Llei 16/2005, de 30 de desembre, de la Generalitat, Urbanística Valenciana, este Ajuntament en Ple, per unanimitat dels huit membres presents, dels nou que legalment constituïxen la corporació, i complint el requisit de la majoria absoluta del nombre legal de membres de la corporació, previst en l'article 47.2.ll) de la Llei 7/1985, de 2 d'abril, Reguladora de les Bases de Règim Local, modificada per Llei 57/2003, de 16 de desembre, acorda:  
Primer. Aprovar definitivament la modificació puntual de les ordenances del Pla General d'Ordenació Urbana de Soneja.  
Segon. Remetre una còpia de l'expedient a la Conselleria de Medi Ambient, Aigua, Urbanisme i Habitatge perquè en prengueu coneixement i als efectes oportuns.  
L'objecte de la modificació consistix en:  
Havent examinat el PGOU de Soneja, aprovat en data 09.11.1999, i després d'uns anys de funcionament, es fa necessari realitzar xicotets ajustos per a una aplicació correcta de l'articulat, i no donar lloc a dubtes o a possibles interpretacions quant a les seues definicions, concretament, pel que fa al mesurament de la màxima altura de l'edificació. D'altra banda, es fa necessari definir l'edificació permesa en SU2 zona eixamplament residencial i SU3 edificació aïllada i sense que això signifique augment d'edificabilitat de les dites zones, però que tinga en compte la realitat física de les edificacions existents.  
Modificació d'articulats i aclariments a les ordenances de zona.  
Ordenances generals:  
/.../  
Art. 21. Altura de l'edificació  
És la distància vertical des de la rasant de la vorera o del terreny, si és el cas, en contacte amb l'edificació, a la cara superior del forjat que forma el sostre de l'última planta o bé fins a la cornisa.  
Si la cara superior de l'últim forjat no coincidix amb la cornisa la separació màxima entre ambdós no serà superior a 1,60 metres.  
/.../  
Art. 33. Soterranis i semisoterranis  
/.../   
S'entén per semisoterrani la planta de l'edificació que té part de la seua altura per davall de la rasant de vorera o del terreny en contacte amb l'edificació, sempre que el seu sostre es trobe entre zero metres i un metre quaranta per damunt de la rasant natural del terreny.  
/.../  
Art. 38  
1. Edificabilitat.  
S'entén per edificabilitat la superfície construïda total que té un àmbit determinat.  
S'expressa en metres quadrats de sostre (m²t).  
2. Coeficient d'edificabilitat neta.  
S'entén per coeficient d'edificabilitat neta la relació entre l'edificabilitat i la superfície, ambdós referides a una parcel·la o un conjunt d'elles.  
S'expressa en metres quadrats de sostre per cada metre quadrat de sòl (m²t/m²s).  
/.../  
Art. 42. Mesurament d'altures  
a) Per al mesurament de les altures s'establixen els tipus d'unitats següents: per nombre de plantes i per distància vertical. L'altura màxima d'edificació serà la indicada en l'article 81.  
b) Per a determinar l'altura d'un edifici, es prendrà esta per la vertical que passa pel punt mitjà de la línia de fatxada, des de la rasant assenyalada per a la vorera fins al pla superior del forjat de l'últim pis, o bé de cornisa.  
c) Sobre esta altura màxima d'edificació només es permetrà la caixa d'escala i l'ampit del terrat sense que excedisca d'un metre seixanta centímetres (1,60 m) sobre el total de la fixada.  
/.../  
e) En carrers amb pendents es mesurarà per trams amb desnivell màxim d'1,50 metres, prenent la mesura en el punt mitjà de la longitud del dit tram de fatxada.  
/.../  
Art. 50. Entrants, ixents i volades  
/.../  
i) Les reixes en planta baixa no tindran una volada superior a la cinquena part de l'amplària de la vorera, i no excediran de 10 centímetres.  
/..../  
Art. 64. Calefacció, condicionament d'aire, aigua calenta, gas, telèfon, antenes de televisió  
/.../  
Les antenes de televisió i de freqüència modulada, així com els sistemes de generació d'energies alternatives, ja siguen col·lectius o individuals, hauran d'instal·lar-se sobre la coberta dels edificis, reculats de la línia de fatxada i integrant-se en el paisatge urbà.  
/.../  
Art. 65. Fems  
/.../  
2. Normes generals.  
A l'Ajuntament correspon la recollida, transport i eliminació de fems domiciliaris, excepte que en estes normes s'especifique una disposició concreta en contra.  
/.../  
Art. 71. Indústries  
No s'autoritzarà la instal·lació d'indústries sotmeses al règim d'autorització ambiental integrada que es regula en la Llei de la Generalitat Valenciana 2/2006, de 5 de maig, de Prevenció de la Contaminació i Qualitat Ambiental, ni les sotmeses al règim de llicència ambiental de grau 3 o superior.  
No obstant això, es permeten en sòl residencial les activitats de caràcter agroalimentari i d'almàssera que tradicionalment funcionen en la localitat.  
Art. 72. Usos predominants en sòl residencial  
En el sòl residencial els usos predominants seran els següents, sempre que s'adapten a les determinacions establides en les ordenances particulars de cada zona:  
/.../  
Art. 73. Usos permesos en sòl residencial  
En sòl residencial es permetran, a més, els següents usos, i que s'adapten a les determinacions establides en les ordenances particulars de cada zona:  
/.../  
· Les activitats de caràcter agroalimentari i d'almàssera que tradicionalment funcionen en la localitat.  
/.../  
Art. 83. Edificacions per damunt de l'altura d'edificació  
Per damunt de l'altura de cornisa s'autoritza la construcció de llucanes o golfes, caixes d'escales, ascensors, depòsits, rematades de cobertes.  
/.../  
Art. 113. Acabat de superfícies  
L'acabat de superfícies en els sistemes viaris serà l'asfàltic o pavimentat de substitució.  
En la zona de nucli antic serà preferentment de llamborda.  
/.../  
Ordenances particulars:  
/.../  
SU-2  
Tipus d'edificació. Tancada, adossada o oberta i semioberta. Habitatge unifamiliar, col·lectiu o apartaments.  
No podran deixar-se mitgeres vistes.  
/.../  
SU-3  
Altura d'edificació. Màxim 7,5 metres.  
/.../  
Soterranis: Es permeten.   
/.../»  
Contra el present acord es podrà interposar, en el termini de dos mesos, recurs contenciós administratiu davant de la sala de la dita jurisdicció del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol.  
Tot això, de conformitat amb el que establixen els articles 86 i 91.1 de la Llei 16/2005, de 30 de desembre, de la Generalitat, Urbanística Valenciana.  
Soneja, 4 de novembre de 2008.- L'alcalde: Benjamín Escriche Rivas.